Foto: TASS Ukraina prezidenti Pyotr Poroshenkoning ma’lum qilishicha, Rossiya mamlakat uchun asosiy harbiy tahdid sanaladi. Bu haqda «Interfaks» xabar bermoqda. «Rossiya tomonidan asosiy tahdid – afsuski, harbiydir. Hozircha Moskva Donbass yoki Qrimdan ketishga tayyorligi borasida hech qanday belgilar yo‘q», - dedi Poroshenko Oliy radadagi har yilgi chiqishi davomida. Uning ta’kidlashicha, Rossiya «qit’aviy ko‘lamda» hujumkor urushga tayyorgarlik ko‘rayotgani borasidagi dalillar ko‘payib bormoqda. «Masalan, Rossiya-Belarusning «Zapad-2017» mashqlari... Ularni «antizapad» deb atash to‘g‘ri bo‘lardi. Tabiiyki, biz boshqa sabablar tufayli emas, balki aynan shuning uchun davlat chegarasining barcha uchastkalarida nazoratni kuchaytirdik», - deya aniqlik kiritdi Ukraina prezidenti. Avvalroq Poroshenko suiqasd haqidagi xabarlardan so‘ng kishilar oldida ko‘rinish bergani ma’lum qilingandi.